Go bolelwa fa mohumagadi a ne a fetela pele a supa fa se Bakgatla ba se dirang, le bone e le Batlokwa, ba eletsa go se dira. Go tlatsa seo, a re Batlokwa ba na le letsatsi la go ipelela ngwao mme o eletsa fa Bakgatla le bone ba ka nna le letsatsi leo. Re tlatse mohumagadi re re, a go nne jalo ka gore, fa go na le letsatsi la tlhomamo, le tlaa itsege go sale gale mme e re le fa motho a le kgakala a le ipaakanyetse. Go ntse jalo batho ba tshologele tiro eo mme go nne monate. Fa tiro ya mohuta o, e se na letsatsi la tlhomamo, e fapaanelwa ke malatsi, ba le bantsi ba tlhaela go e tla, go tle batho ba ka tlala seatla fela mme go se ke go nne monate. Le fa batho ba kwa Timgad ba ile ba tshela dingwaga di le 1 500 tse di fetileng, tsela e batho ba lebang botshelo ka yone ga e a fetoga go le kalo. Gompieno batho ba bantsi ga ba akanye sepe ka isagwe. Mo go bone kgopolo ya Baroma e a utlwala, go sa kgathalesege gore ba ka lebana le ditlamorago dife. Le fa go ntse jalo, Baebele e re naya kgakololo eno e e utlwalang le e e boammaaruri: “Seemo sa lefatshe leno se a fetoga.” Ka jalo e re kgothaletsa gore re ‘se ka ra dirisa lefatshe ka botlalo.’—1 Bakorintha 7:31.